pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.ชี้แจง สาวชัยภูมิตรวจพบเชื้อโควิด-19ซ้ำ น่าจะเป็น “ซากเชื้อ” ไม่แพร่กระจาย [กระทรวงสาธารณสุข]
วันพฤหัสบดีที่ 9 เมษายน 2563
สธ.ชี้แจง สาวชัยภูมิตรวจพบเชื้อโควิด-19ซ้ํา น่าจะเป็น “ซากเชื้อ” ไม่แพร่กระจาย [กระทรวงสาธารณสุข]
อธิบดีกรมการแพทย์ ชี้แจงผู้ป่วยในจังหวัดชัยภูมิไม่ได้ป่วยซ้ํา น่าจะเป็น “ซากเชื้อ” ไม่แพร่กระจายตัว ตามรายงานของศูนย์ควบคุมโรคติดต่อสหรัฐฯ พบว่า มีโอกาสพบได้ในผู้ป่วยที่รักษาหายแล้ว
บ่ายวันนี้ (9 เมษายน 2563) ที่กระทรวงสาธารณสุข จ.นนทบุรี นายแพทย์สมศักดิ์ อรรฆศิลป์ อธิบดีกรมการแพทย์ เปิดเผยถึงกรณีการตรวจพบผู้ป่วยที่มารักษาตัวในโรงพยาบาลหนองบัวแดง จังหวัดชัยภูมิ ติดเชื้อโควิด-19 เกิดขึ้นมาซ้ําว่า ได้ตรวจสอบประวัติและข้อมูลการรักษาของผู้ป่วยรายดังกล่าวแล้วทราบว่า แนวทางการรักษาและความร่วมมือของผู้ป่วยเป็นไปตามมาตรฐานทุกขั้นตอน รวมทั้งผู้ป่วยให้ความร่วมมือในการกักตัวเองหลังออกจากโรงพยาบาลได้อย่างดีมาก เบื้องต้นรายงานผลการตรวจเชื้อโควิด-19 ที่ปรากฏผลบวกนั้น เมื่อเทียบกับรายงานทางวิชาการของศูนย์ควบคุมโรคสหรัฐอเมริกาที่ระบุว่า สามารถตรวจพบซากเชื้อไวรัสโควิด-19 ที่ตายแล้วได้ในผู้ป่วยที่ได้รักษาหายเป็นปกติ จากประวัติการรักษาและผลการตรวจซ้ําน่าจะไม่ใช่การติดเชื้อครั้งใหม่ทําให้ป่วยซ้ํา แต่น่าจะเป็นผลบวกจากการตรวจพบซากเชื้อไวรัสโควิด-19 ในร่างกายของผู้ป่วย อย่างไรก็ดี ขณะนี้โรงพยาบาลหนองบัวแดง จังหวัดชัยภูมิ ได้รับตัวผู้ป่วยคนดังกล่าวเข้ารักษาและสังเกตอาการ และได้ให้กรมการแพทย์แยกเพาะเชื้อเพื่อศึกษาวิจัยถึงความเป็นไปได้ว่าเชื้อจะเพิ่มขึ้นได้หรือไม่
ด้านนายแพทย์ธนรักษ์ ผลิพัฒน์ รองอธิบดีกรมควบคุมโรค กล่าวถึงการค้นหาผู้ป่วยเชิงรุก (Active case finding) ว่า เป็นเรื่องสําคัญที่จะช่วยเพิ่มประสิทธิภาพการควบคุมและเฝ้าระวังโรค จึงให้ความสําคัญและดําเนินการอย่างเต็มที่ ซึ่งจะต้องกําหนดยุทธศาสตร์และเป้าหมายให้ชัดเจน อาทิ เน้นกลุ่มที่กลับจากต่างประเทศ กลุ่มที่มีอาการคล้ายไข้หวัด ซึ่งนอกจากจะทําให้การพยากรณ์โรคทําได้ชัดเจนมากขึ้นแล้ว ยังช่วยให้ค้นพบผู้ป่วยเร็ว ได้รับการรักษาเร็ว และควบคุมโรคได้อย่างรวดเร็วด้วย
“อย่างสถานการณ์ในจังหวัดภูเก็ต ซึ่งเป็นพื้นที่ที่พบผู้ป่วยจํานวนมาก จะต้องใช้การสอบสวนโรคและวิเคราะห์ข้อมูลทางระบาดวิทยา เพื่อกําหนดพื้นที่ กําหนดอาชีพที่ควรตรวจ ซึ่งจะเป็นยุทธศาสตร์ในการค้นหาผู้ป่วยรายใหม่ ทําให้การแปลผลแม่นยํา มีประสิทธิภาพมากขึ้น” นพ.ธนรักษ์ระบุ
รัฐบาลไทย-ข่าวทำเนียบรัฐบาล-ปลัด ก.อุตฯ ร่วมฟังบรรยายพร้อมมอบนโยบายด้านประชาสัมพันธ์ในการสัมมนาเชิงปฏิบัติการ "การจัดการสื่อสารแบบใหม่ในพื้นที่เครือข่าย” จ.สมุทรสงคราม
วันเสาร์ที่ 21 กรกฎาคม 2561
ปลัด ก.อุตฯ ร่วมฟังบรรยายพร้อมมอบนโยบายด้านประชาสัมพันธ์ในการสัมมนาเชิงปฏิบัติการ "การจัดการสื่อสารแบบใหม่ในพื้นที่เครือข่าย” จ.สมุทรสงคราม
ปลัด ก.อุตฯ ร่วมฟังบรรยายพร้อมมอบนโยบายด้านประชาสัมพันธ์ในการสัมมนาเชิงปฏิบัติการ "การจัดการสื่อสารแบบใหม่ในพื้นที่เครือข่าย” จ.สมุทรสงคราม
วันนี้ (21 กรกฎาคม 2561) นายพสุ โลหารชุน ปลัดกระทรวงอุตสาหกรรม พร้อมด้วย นางสาวนิสากร จึงเจริญธรรม รองปลัดกระทรวงอุตสาหกรรมและโฆษกกระทรวงอุตสาหกรรม นายสุรพล ชามาตย์ หัวหน้าผู้ตรวจราชการกระทรวงอุตสาหกรรม รองโฆษกกระทรวงอุตสาหกรรม ผู้บริหารกระทรวงอุตสาหกรรม นายมงคล ลีลาธรรม กรรมการผู้จัดการธนาคารวิสาหกิจขนาดกลางและขยาดย่อม ร่วมรับฟังบรรยายในการสัมมนาเชิงปฏิบัติการ เรื่อง “การจัดการสื่อสารแบบใหม่ในพื้นที่เครือข่าย” ณ โรงแรมชูชัยบุรีศรีอัมพวา จังหวัดสมุทรสงคราม
ปลัดกระทรวงอุตสาหกรรม กล่าวว่า การสัมมนาในครั้งนี้ จัดขึ้นเพื่อสร้างการรับรู้และเข้าใจในการนําสื่อดิจิตอลมาใช้เป็นช่องทางในการสื่อสาร และร่วมกันกําหนดแนวทาง รูปแบบ และแผนการดําเนินงานประชาสัมพันธ์ของกระทรวงอุตสาหกรรมผ่านโซเชี่ยลมีเดียในภาพรวมให้เป็นไปได้อย่างมีประสิทธิภาพ
โดยขอให้ผู้ปฏิบัติงานด้านประชาสัมพันธ์ของแต่ละหน่วยงานในสังกัดกระทรวงอุตสาหกรรม นําแนวทางจากการสัมมนาในครั้งนี้ ไปบริหารจัดการสื่อโซเชียลมีเดีย ไม่ว่าจะเป็นการนําเสนอประเด็นข่าว และเนื้อหาที่จะประชาสัมพันธ์ รวมถึงการพัฒนาข้อมูลแบบยกระดับของหน่วยงาน การเชื่อมโยงข้อมูลระหว่างหน่วยงาน การร่วมมือร่วมใจกันของทุกหน่วยงานของกระทรวงอุตสาหกรรม พร้อมทั้งการนําเสนอข้อมูลผ่านทางสื่อโซเชียลให้มีความถูกต้อง เพื่อให้สาธารณชนเกิดความเชื่อมั่นในข้อมูลของกระทรวงอุตสาหกรรมมากขึ้น
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 25 เมษายน 2563
วันเสาร์ที่ 25 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 25 เมษายน 2563
สถานการณ์ผู้ติดเชื้อไวรัสโคโรนา 2019ในประเทศไทย (24 เมษายน 2563 เวลา 16.00 น.) โดยสรุปภาพรวมวันนี้มีผู้ป่วยกลับบ้านได้ 57 ราย กลับบ้านสะสม 2,547 ราย (คิดเป็นร้อยละ 87.62 ของผู้ป่วยทั้งหมด) ยังรักษาในโรงพยาบาล 309 ราย (คิดเป็นร้อยละ 10.63 ของผู้ป่วยท
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่25 เมษายน 2563
สถานการณ์ผู้ติดเชื้อไวรัสโคโรนา2019ในประเทศไทย (24 เมษายน 2563 เวลา 16.00 น.) โดยสรุปภาพรวมวันนี้มีผู้ป่วยกลับบ้านได้ 57 ราย กลับบ้านสะสม 2,547 ราย (คิดเป็นร้อยละ 87.62 ของผู้ป่วยทั้งหมด) ยังรักษาในโรงพยาบาล 309 ราย (คิดเป็นร้อยละ 10.63 ของผู้ป่วยทั้งหมด) เสียชีวิตรวม 51 รายผู้ป่วยรายใหม่ 53 ราย ทําให้มีผู้ป่วยสะสม 2,907 ราย
สําหรับผู้ป่วยรายใหม่รายงานวันนี้ 53 ราย (ลําดับที่ 2,855 – 2,907) จําแนกได้ดังนี้
เป็นผู้สัมผัสกับผู้ป่วยที่มีรายงานมาแล้ว3ราย (พบที่จังหวัดภูเก็ต, ชลบุรี, กรุงเทพฯ)
เป็นผู้เดินทางไปสถานที่ชุมนุมชน เช่น ห้างสรรพสินค้า, ตลาดนัดสถานที่ท่องเที่ยว 1 ราย
จากการค้นหาผู้ป่วยเชิงรุกในชุมชน ที่จังหวัดยะลา 7 ราย
ศูนย์กักกันคนเข้าเมือง อําเภอสะเดา จังหวัดสงขลา 42 ราย (พม่า 34 ราย, เวียดนาม 3 ราย, มาเลเซีย 2 ราย, เยเมน 1 ราย, กัมพูชา 1 ราย, อินเดีย 1 ราย)
วันนี้ ไม่มีรายงานผู้ป่วยที่เป็นบุคลากรทางการแพทย์ ต่อเนื่องเป็นวันที่ 7 แล้ว
ได้รับรายงานผู้ป่วยเสียชีวิต 1 ราย เป็นชายไทยอายุ 48 ปี มีประวัติสัมผัสผู้ป่วยจํานวน 4 ราย ทั้งหมดเป็นคนในครอบครัว เข้ารับการรักษาเป็นผู้ป่วยนอกที่โรงพยาบาลราชวิถี ด้วยอาการไข้ ไอ ปวดกล้ามเนื้อปวดศีรษะ ผลภาพถ่ายรังสีทรวงอกปกติ และผลตรวจทางห้องปฏิบัติการไม่พบเชื้อโควิด19 แพทย์จึงอนุญาตให้กลับบ้าน ต่อมาอาการไม่ดีขึ้น จึงมารักษาอีกครั้ง ด้วยอาการไข้สูง ไอ หายใจเหนื่อยมากขึ้น ภาพถ่ายรังสีทรวงอกพบปอดอักเสบ ผลตรวจทางห้องปฏิบัติการพบเชื้อโควิด19 จึงรับรักษาไว้เป็นผู้ป่วยใน ขณะรักษาอาการไม่ดีขึ้นแพทย์ใส่ท่อช่วยหายใจ เสียชีวิต วันที่ 24 เมษายน 2563 (เป็นผู้เสียชีวิตรายที่ 51)
สําหรับสถานการณ์ทั่วโลกข้อมูลตั้งแต่วันที่ 5 มกราคม –25 เมษายน2563 (07.00 น.) พบผู้ป่วย 2,826,847 ราย เสียชีวิต 196,981 ราย ประเทศที่มีผู้ป่วยมาก 3 อันดับแรก คือ สหรัฐอเมริกาพบผู้ป่วย 923,612 ราย เสียชีวิต 52,092 รายสเปนพบผู้ป่วย 219,764 ราย เสียชีวิต 22,524 ราย และอิตาลีพบผู้ป่วย 192,994 ราย เสียชีวิต 25,969 ราย
******************************** 25 เมษายน 2563
รัฐบาลไทย-ข่าวทำเนียบรัฐบาล-ปลัดพสุ ปล่อยคาราวานตรวจร้านจำหน่ายทั่วกรุง ปูพรมตรวจเข้ม  50 ห้างใหญ่ เสี่ยงสินค้าไม่ได้มาตรฐาน
วันอังคารที่ 11 กันยายน 2561
ปลัดพสุ ปล่อยคาราวานตรวจร้านจําหน่ายทั่วกรุง ปูพรมตรวจเข้ม  50 ห้างใหญ่ เสี่ยงสินค้าไม่ได้มาตรฐาน
นายพสุ โลหารชุน ปลัดกระทรวงอุตสาหกรรม เปิดเผยหลังเป็นประธานในพิธีปล่อยคาราวานตรวจห้างสรรพสินค้าของ สมอ.
ปลัดกระทรวงอุตสาหกรรม ปล่อยคาราวานตรวจห้างสรรพสินค้า ส่งทีมเฉพาะกิจ สมอ. ปูพรมตรวจเข้ม 50 ห้างใหญ่ในเขตกรุงเทพฯ และปริมณฑล ก่อนขยายผลทั่วประเทศ ขานรับนโยบายสินค้าต้องได้มาตรฐาน
นายพสุ โลหารชุน ปลัดกระทรวงอุตสาหกรรม เปิดเผยหลังเป็นประธานในพิธีปล่อยคาราวานตรวจห้างสรรพสินค้าของ สมอ. ว่า การตรวจติดตามผู้ทํา ผู้นําเข้า และผู้จําหน่ายสินค้าในท้องตลาด เป็นภารกิจที่สําคัญของ สมอ. และถือเป็นมาตรการหนึ่งของกระทรวงอุตสาหกรรมในการปกป้องคุ้มครองผู้บริโภคให้ได้รับความปลอดภัยจากการใช้สินค้าอุตสาหกรรม รวมทั้งสร้างความเข้าใจในการจําหน่ายสินค้าที่ต้องเป็นไปตามมาตรฐานแก่ผู้จําหน่ายในท้องตลาดอีกด้วย โดยในวันนี้ (11 กันยายน 2561) สมอ. จัดพิธีปล่อยคาราวานตรวจห้างสรรพสินค้าอย่างเป็นทางการ โดยจะปูพรมตรวจผลิตภัณฑ์มาตรฐานบังคับภายในศูนย์การค้าในเขตกรุงเทพฯ และปริมณฑลกว่า 50 แห่งอย่างต่อเนื่อง โดยเฉพาะผลิตภัณฑ์เครื่องใช้ไฟฟ้าและอิเล็กทรอนิกส์ ซึ่งเกี่ยวข้องกับความปลอดภัยในชีวิตและทรัพย์สินของประชาชน
นายอภิจิณ โชติกเสถียร เลขาธิการ สมอ. กล่าวเพิ่มเติมว่า สมอ. มีแผนการตรวจร้านจําหน่าย ทั่วประเทศอย่างต่อเนื่อง โดยจะดําเนินการใน 2 รูปแบบ คือ การตรวจติดตามในลักษณะการให้ความรู้ผู้จําหน่ายให้สามารถปฏิบัติได้ตามกฎหมาย และการตรวจเพื่อควบคุม หากพบการกระทําผิดก็จะดําเนินการตามกฎหมายต่อไป ซึ่งในส่วนการให้ความรู้ผู้ประกอบการนั้น สมอ. ได้สร้างเครือข่ายผู้ประกอบการเพื่อคุ้มครองผู้บริโภค (Entrepreneur Network for consumer protection) ขึ้น โดยบูรณาการการทํางานร่วมกันระหว่าง สมอ. กับผู้ประกอบการธุรกิจให้เช่าพื้นที่จําหน่ายสินค้า เพื่อให้ร้านค้าได้รับทราบข้อพึงปฏิบัติในการเป็นสถานที่จําหน่ายและสามารถปฏิบัติตามได้อย่างถูกต้อง นอกจากนี้ ยังร่วมเป็นเครือข่ายในการเฝ้าระวังและแจ้งเบาะแสกรณีพบผลิตภัณฑ์ที่ไม่เป็นไปตามมาตรฐานในพื้นที่ที่รับผิดชอบอีกด้วย โดยในเบื้องต้น สมอ. มีแผนการสร้างเครือข่ายกับห้างสรรพสินค้าต่างๆ ในเขตพื้นที่กรุงเทพมหานครและปริมณฑล และยังได้จัดทําคู่มือการพิจารณาเครื่องหมายและฉลากสําหรับผลิตภัณฑ์ที่กฎหมายกําหนดให้ต้องเป็นไปตามมาตรฐาน เช่น วิธีแสดงเครื่องหมาย และข้อความที่ต้องมี ซึ่งปัจจุบันมีผลิตภัณฑ์มาตรฐานบังคับอยู่จํานวน 109 มาตรฐาน เพื่อให้ร้านจําหน่ายนําไปใช้ประโยชน์ในการพิจารณาสินค้าที่จะนํามาจําหน่ายในร้านอย่างถูกต้องตามกฎหมาย ส่งผลให้ผู้บริโภคได้รับสินค้าที่ได้มาตรฐานอย่างแท้จริง โดยสามารถสืบค้นข้อมูลได้ที่ www.tisi.go.th หรือสแกน QR Code
รัฐบาลไทย-ข่าวทำเนียบรัฐบาล-ก.อุตฯ นำคณะผู้บริหารและสื่อมวลชนเยี่ยมชมศูนย์บ่มเพาะ กระทรวงฯ SMEs แดนกิมจิ เผยศูนย์เทคโนโลยีไทย-เกาหลี เปิดแน่นอนปลายเดือนพฤศจิกายนนี้
วันอาทิตย์ที่ 24 กันยายน 2560
ก.อุตฯ นําคณะผู้บริหารและสื่อมวลชนเยี่ยมชมศูนย์บ่มเพาะ กระทรวงฯ SMEs แดนกิมจิ เผยศูนย์เทคโนโลยีไทย-เกาหลี เปิดแน่นอนปลายเดือนพฤศจิกายนนี้
กระทรวงอุตสาหกรรม นําlสื่อมวลชนศึกษาดูงานการส่งเสริมและพัฒนาเอสเอ็มอี และทิศทางการพัฒนาอุตสาหกรรมศักยภาพที่สอดคล้องกับ 10 S-Curve ณ สาธารณรัฐเกาหลี
เมื่อวันที่ 22 กันยายน 2560 นายพสุ โลหารชุน อธิบดีกรมส่งเสริมอุตสาหกรรม ได้รับมอบหมายจากนายอุตตม สาวนายน รัฐมนตรีว่าการกระทรวงอุตสาหกรรม ให้เป็นหัวหน้าคณะนําผู้บริหาร ข้าราชการและสื่อมวลชน เดินทางไปหารือและศึกษาดูงานการส่งเสริมและพัฒนาเอสเอ็มอี และทิศทางการพัฒนาอุตสาหกรรมศักยภาพที่สอดคล้องกับ 10 S-Curve ณ สาธารณรัฐเกาหลี โดยที่แรกคือ กระทรวง SMEs และ Startups ของเกาหลีใต้ (Ministry of SME and Startup – MSS) โดยมีผู้ร่วมหารือฝ่ายไทย นายสุวินัย ต่อศิริสุข เลขานุการรัฐมนตรีว่าการกระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม นายณัฐพล รังสิตพล ผู้ตรวจราชการกระทรวงอุตสาหกรรม นายศรัณย์ เจริญสุวรรณ เอกอัครราชฑูตไทย ณ สาธารณรัฐเกาหลี นายบวร สัตยาวุฒิพง์ อัครราชฑูตที่ปรึกษา (ฝ่ายอุตสาหกรรม) สํานักงานที่ปรึกษาด้านอุตสาหกรรม ประจํากรุงโตเกียว นางสาววรรณนิภา พิภพไชยาสิทธิ์ อัครราชฑูตที่ปรึกษา (ด้านการลงทุน) สํานักงานเศรษฐกิจดารลงทุน ณ กรุงโซล สาธารณรัฐเกาหลี (บีโอไอโซล) ฝ่ายเกาหลี Mr.Yu,Kwang-Hoon Executive Director Mr.Sanghoon LEE Director General SME Growth Policy,MSS ณ เมืองแทจอน ประเทศสาธารณรัฐเกาหลี
อธิบดีกรมส่งเสริมอุตสาหกรรม กล่าวว่า “ประเทศเกาหลีใต้ให้ความสําคัญกับการส่งเสริมพัฒนา SMEs และ Startup เป็นอย่างยิ่ง โดยเมื่อเร็วๆ นี้ ได้ยกระดับหน่วยงานดูแล SMEs ที่มีชื่อว่า Small and Medium Business Administration (SMBA) ขึ้นเป็นระดับกระทรวง โดยมีการรวบรวมหน่วยงานต่างๆ ที่เกี่ยวข้องกับการส่งเสริมผู้ประกอบการ เช่น หน่วยบ่มเพาะ หน่วยส่งเสริมนวัติกรรม เข้าภายใต้ MSS ด้วย ซึ่งนับเป็นต้นแบบที่ดีที่น่าศึกษาและสอดคล้องกับทิศทางการพัฒนาของหลายประเทศที่ให้ความสําคัญกับการพัฒนา SMEs มากยิ่งขึ้น
โดยประเด็นที่หยิบยกมาหารือมี คือ ความคืบหน้าการดําเนินการตามบันทึกความเข้าใจ (MOU) ระหว่าง กสอ. สสว. และ MSS ซึ่งมุ่งเน้นในเรื่องการแลกเปลี่ยนเทคโนโลยีและนวัตกรรมระหว่าง SMEs ของทั้งสองประเทศ และ ความร่วมมือด้านด้าน Tech Startup ที่เกาหลีใต้มีความโดดเด่นโดยเฉพาะ SMEs ที่มีความรู้และมีนวัตกรรม ซึ่งไทยสามารถนําองค์ความรู้ของศูนย์บ่มเพาะของ MSS มาประยุกต์ใช้ในการดําเนินงานของศูนย์ปฏิรูปอุตสาหกรรมแห่งอนาคต (Industry Transformation Center : ITC) ได้
ในช่วงเดือนพฤศจิกายน 2560 ผู้แทนเกาหลีใต้จะเดินทางมาร่วมในพิธีเปิดศูนย์ถ่ายทอดเทคโนโลยีไทย – เกาหลี (Thailand – Korea Technology Exchange Center) พร้อมกับส่งผู้เชี่ยวชาญด้านการถ่ายทอดเทคโนโลยีมาประจําที่ศูนย์ฯ ซึ่ง สสว. จัดสถานที่ให้ โดยทางรัฐบาลสาธารณรัฐเกาหลีจะรับผิดชอบค่าใช้จ่ายทั้งหมด และ กสอ. จะสนับสนุนในการคัดเลือกผู้ประกอบการไทยที่มีความสนใจในเทคโนโลยีเข้าร่วมโครงการ”
รัฐบาลไทย-ข่าวทำเนียบรัฐบาล-ฐานะการคลังของรัฐบาลในช่วงไตรมาสแรกของปีงบประมาณ 2563 (ตุลาคม – ธันวาคม 2562)
วันพุธที่ 22 มกราคม 2563
ฐานะการคลังของรัฐบาลในช่วงไตรมาสแรกของปีงบประมาณ 2563 (ตุลาคม – ธันวาคม 2562)
ฐานะการคลังของรัฐบาลตามระบบกระแสเงินสดในช่วงไตรมาสแรกของปีงบประมาณ 2563 (ตุลาคม – ธันวาคม 2562) รัฐบาลมีรายได้นําส่งคลังทั้งสิ้น จํานวน 646,219 ล้านบาท
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง แถลงข่าวฐานะการคลังของรัฐบาลตามระบบกระแสเงินสดในช่วงไตรมาสแรกของปีงบประมาณ 2563 (ตุลาคม – ธันวาคม 2562) รัฐบาลมีรายได้นําส่งคลังทั้งสิ้น จํานวน 646,219 ล้านบาท ในขณะที่มีการเบิกจ่าย เงินงบประมาณทั้งสิ้น จํานวน 810,084 ล้านบาท รัฐบาลได้กู้เงินเพื่อชดเชยการขาดดุล จํานวน 26,314 ล้านบาท ส่งผลให้เงินคงคลัง ณ สิ้นเดือนธันวาคม 2562 มีจํานวนทั้งสิ้น 316,370 ล้านบาท
Government’s Fiscal Balance Report: The First Quarter of Fiscal Year 2020 (October – December 2019)
Mr. Lavaron Sangsnit, Director–General of the Fiscal Policy Office and Spokesperson of the Ministry of Finance, stated that in the first quarter of fiscal year 2020 (October – December 2019), the government has received 646,219 million baht of revenue on cash basis and disbursed 810,084 million baht of expenditure. To finance such deficit, the government has borrowed 26,314 million baht. Therefore, the treasury reserve at the end of December 2019 was at 316,370 million baht
รัฐบาลไทย-ข่าวทำเนียบรัฐบาล-‘ประภัตร’ ลุยด่วน แก้ปัญหาราคาหอมหัวใหญ่ตกต่ำ
วันจันทร์ที่ 17 กุมภาพันธ์ 2563
‘ประภัตร’ ลุยด่วน แก้ปัญหาราคาหอมหัวใหญ่ตกต่ํา
‘ประภัตร’ ลุยด่วน แก้ปัญหาราคาหอมหัวใหญ่ตกต่ํา จ.เชียงใหม่
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังประชุมหารือและรับฟังปัญหาตลอดจนร่วมหาแนวทางการแก้ไขปัญหาราคาหอมหัวใหญ่ตกต่ํา ร่วมกับเกษตรจังหวัด เกษตรอําเภอ พาณิชย์จังหวัด หน่วยงานที่เกี่ยวข้อง โดยมีเกษตรกรเข้าร่วมรับฟัง เพื่อช่วยแก้ปัญหาและบรรเทาความเดือดร้อนให้กับเกษตรกรผู้ปลูกหอมหัวใหญ่ของ จ.เชียงใหม่ เป็นการเร่งด่วน ณ ต.ดอนเปา อ.แม่วาง จ.เชียงใหม่ ว่า จ.เชียงใหม่ มีพื้นที่ปลูกหอมหัวใหญ่ทั้งหมด 6,795 ไร่ ผลผลิตโดยเฉลี่ยประมาณ 4,000 - 4,500 กก./ต่อไร่ พื้นที่ปลูกหอมหัวใหญ่มากที่สุด คือ อ.แม่วาง ซึ่งจะเริ่มเก็บเกี่ยวผลผลิตได้ในช่วงเดือน ม.ค.-เม.ย. ผลผลิตจะออกสู่ตลาดมากที่สุดคือช่วงเดือน ก.พ. โดยขณะนี้ จ.เชียงใหม่ได้เก็บเกี่ยวผลผลิตหอมหัวใหญ่ไปแล้วประมาณ 50% ของพื้นที่ปลูกหอมหัวใหญ่ทั้งหมด ทําให้ช่วงนี้เป็นช่วงที่ผลผลิตออกสู่ตลาดเป็นจํานวนมาก จึงส่งผลให้ราคาตกต่ํา จากเดิม 15 บาท ต่อ กก. เหลือเพียง 4 บาท ต่อ กก.
นายประภัตร กล่าวต่อไปว่า เบื้องต้นได้ประสานกับหน่วยงานที่เกี่ยวข้องให้รับเรื่องไปดูแลเพื่อที่จะช่วยแก้ปัญหาและบรรเทาความเดือดร้อนให้กับเกษตรกรผู้ปลูกหอมหัวใหญ่ของ จ.เชียงใหม่เป็นการเร่งด่วน โดยได้สั่งการให้สหกรณ์จังหวัดเป็นผู้รับซื้อหอมหัวใหญ่ พยุงราคาอยู่ที่ 9 บาท ต่อ กก. เพื่อไม่ให้ขาดทุน ตลอดจนประสานขอความร่วมมือจากตลาดไทในการกระจายสินค้าช่วยเกษตรกร อย่างไรก็ตามหอมหัวใหญ่ค่อนข้างเน่าเสียง่ายจึงต้องเก็บรักษาในห้องเย็น ซึ่งมีราคาสูง จึงได้ให้หน่วยงานที่เกี่ยวของเร่งหาแนวทางว่าจะสนับสนุนอย่างไรได้บ้างโดยจะติดตามเรื่องนี้ด้วยตนเอง และเชื่อมั่นว่าหากทุกฝ่ายช่วยกันแก้ปัญหาบูรณาการร่วมกันนั้นจะแก้ปัญหาราคาผลผลิตหอมหัวใหญ่ตกต่ําได้
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-นายกรัฐมนตรีคาดโทษร้านจำหน่ายสุรา หากไม่ปฏิบัติตามมาตรการสาธารณสุข อาจพิจารณาสั่งงดจำหน่ายอีกครั้ง กำชับผู้ประกอบการ ศูนย์การค้า เตรียมมาตรการก่อนจะพิจารณาให้เปิดบริการในระยะที่ 2
วันอังคารที่ 5 พฤษภาคม 2563
นายกรัฐมนตรีคาดโทษร้านจําหน่ายสุรา หากไม่ปฏิบัติตามมาตรการสาธารณสุข อาจพิจารณาสั่งงดจําหน่ายอีกครั้ง กําชับผู้ประกอบการ ศูนย์การค้า เตรียมมาตรการก่อนจะพิจารณาให้เปิดบริการในระยะที่ 2
นายกรัฐมนตรีคาดโทษร้านจําหน่ายสุรา หากไม่ปฏิบัติตามมาตรการสาธารณสุข อาจพิจารณาสั่งงดจําหน่ายอีกครั้ง กําชับผู้ประกอบการ ศูนย์การค้า เตรียมมาตรการก่อนจะพิจารณาให้เปิดบริการในระยะที่ 2
วันนี้ (5 พ.ค.63) เวลา 12.15 น. ณ โถงบัญชาการ ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงหลังการประชุมคณะรัฐมนตรี นายกรัฐมนตรี ย้ําคณะรัฐมนตรีปฏิบัติหน้าที่อย่างเต็มที่ เพื่อช่วยเหลือประชาชนในช่วงสถานการณ์การแพร่ระบาดของเชื้อไวรัสโควิด-19
นายกรัฐมนตรีกล่าวประเมินสถานการณ์หลังการผ่อนปรนมาตรการในระยะแรก ที่เริ่มตั้งแต่วันที่ 3 พ.ค. 63 พบว่ายังมีหลายอย่างที่ต้องปรับปรุง โดยเฉพาะความร่วมมือของภาคธุรกิจ ภาคเอกชน รวมทั้งภาคประชาชน ยืนยันว่ารัฐบาลให้ความสําคัญแก่ทุกภาคส่วนโดยเฉพาะประชาชนผู้ที่มีรายได้น้อยในช่วงสถานการณ์การแพร่ระบาดของเชื้อไวรัสโควิด-19 แต่ยังคงมาตรการสาธารณสุขด้วยความจําเป็น ทั้งนี้ เพื่อให้เกิดความปลอดภัยอย่างต่อเนื่องและรัดกุม พร้อมชื่นชมผู้ประกอบการทั้งรายใหญ่และรายเล็กที่กลับมาเปิดให้บริการแล้ว ได้ปรับมาตรการของตนให้ใกล้เคียงกันมาตรฐานด้านสาธารณสุข เช่น การเว้นระยะห่างระหว่างบุคคล (Social Distancing)
อย่างไรก็ตาม นายกรัฐมนตรีกล่าวตําหนิการแย่งกันซื้อเครื่องดื่มแอลกอฮอล์ หลังจากผ่อนปรนให้สามารถจําหน่ายแอลกอฮอล์ได้ ปรากฏภาพการแออัดของผู้คนในการแย่งซื้อเครื่องดื่มสุรา แม้ว่าได้มีสั่งการมาตรการที่ชัดเจนในการจําหน่ายสุรา ทั้งการจํากัดจํานวนการซื้อต่อคน การกําหนดระยะเวลาเปิด/ปิด จึงต้องให้ภาคเอกชน ร้านค้าต่าง ๆ จําหน่ายเครื่องดื่มแอลกอฮอล์ ต้องปฏิบัติตามมาตรการ หากมิฉะนั้นอาจจะพิจาณาให้ปิดสถานที่จําหน่ายอีกครั้ง
โอกาสนี้ นายกรัฐมนตรีกล่าวเพิ่มเติมถึงการเตรียมการเพื่อผ่อนปรนมาตรการในระยะที่ 2 ว่า หากในช่วงเวลา 14 วันของการผ่อนปรนมาตรการระยะแรก เป็นไปด้วยความเรียบร้อย ก็จะพิจารณาอนุญาตให้สถานที่ประเภทต่างๆ บริการได้ในระยะที่ 2 โดยเฉพาะสถานประกอบการขนาดใหญ่ที่มีประชาชนเข้าไปใช้บริการจํานวนมาก เช่น ศูนย์การค้า โดยจะต้องกําหนดจํานวนผู้เข้าใช้บริการ ให้มีการทยอยเข้าสถานที่ กําหนดเวลาในการเข้าสถานประกอบการไม่ให้ใช้เวลานานเกินไป เพื่อหลีกเลี่ยงความแออัด เพราะฉะนั้นศูนย์การค้าจะต้องมีจุดพักรอด้านนอก เพื่อทยอยคนเข้าตามจํานวนที่กําหนดไว้ รวมถึงการคัดกรองโรค ตรวจวัดอุณหภูมิ ใช้เจลล้างมือแอลกอฮอล์ ขณะนี้ ศบค. กําลังพิจารณาว่าสถานประกอบการใดสามารถเปิดให้บริการได้ หากสถานประกอบการขนาดใหญ่ที่มีเครื่องมือและทุนทรัพย์พร้อมมากกว่าก็ขอให้ช่วยดําเนินมาตรการอย่างรัดกุมด้วย
.................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ขับเคลื่อนนโยบายส่งเสริมและพัฒนาภาคอุตสาหกรรม
วันพฤหัสบดีที่ 26 กันยายน 2562
ขับเคลื่อนนโยบายส่งเสริมและพัฒนาภาคอุตสาหกรรม
วันอังคารที่ 24 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขับเคลื่อนนโยบายส่งเสริมและพัฒนาภาคอุตสาหกรรมอย่างต่อเนื่อง โดยมุ่งเน้นการพัฒนาอุตสาหกรรมเป้าหมายเพื่อเชื่อมโยงอุตสาหกรรมไทยสู่สากล ส่งเสริมและพัฒนาผู้ประกอบการสู่อุตสาหกรรม 4.0 พัฒนาโครงสร้างพื้นฐาน เพิ่มศักยภาพ SMEs และผู้ประกอบการชุมชน เพิ่มมูลค่าผลิตภัณฑ์ชุมชน สร้างความเข้มแข็งของเศรษฐกิจระดับภาค สนับสนุนให้ผู้ที่ประสบความสําเร็จช่วยเหลือเกื้อกูลผู้อื่น ส่วนภาคการผลิตมุ่งเน้นยกระดับสถานประกอบการด้วยเทคโนโลยีและนวัตกรรมต่าง ๆ ทั้งด้านสิ่งแวดล้อม ความปลอดภัย พลังงาน และพัฒนาเมืองอุตสาหกรรมเชิงนิเวศแบบครบวงจร เชื่อมโยงและพัฒนาระบบฐานข้อมูล หรือ BIG DATA เพื่อรองรับกับระบบงานในโลกยุคปัจจุบัน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมต. นร. นายเทวัญฯ แถลงข่าว สคบ. จับมือ ตร. และ กรมควบคุมโรค ลงพื้นที่กวาดล้างการลักลอบจำหน่ายบุหรี่ไฟฟ้าย่านคลองถม พบผู้ฝ่าฝืน 20 ร้านค้า ยึดของกลางได้กว่า 8 แสนบาท
วันพุธที่ 10 มิถุนายน 2563
รมต. นร. นายเทวัญฯ แถลงข่าว สคบ. จับมือ ตร. และ กรมควบคุมโรค ลงพื้นที่กวาดล้างการลักลอบจําหน่ายบุหรี่ไฟฟ้าย่านคลองถม พบผู้ฝ่าฝืน 20 ร้านค้า ยึดของกลางได้กว่า 8 แสนบาท
รมต. นร. นายเทวัญฯ แถลงข่าว สคบ. จับมือ ตร. และ กรมควบคุมโรค ลงพื้นที่กวาดล้างการลักลอบจําหน่ายบุหรี่ไฟฟ้าย่านคลองถม พบผู้ฝ่าฝืน 20 ร้านค้า ยึดของกลางได้กว่า 8 แสนบาท
วันนี้ (10 มิถุนายน 2563) เวลา 13.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี พล.ต.ต.ประสิทธิ์ เฉลิมวุฒิศักดิ์ เลขาธิการคณะกรรมการคุ้มครองผู้บริโภค ร่วมแถลงข่าวสํานักงานคณะกรรมการคุ้มครองผู้บริโภค (สคบ.) ร่วมกับสํานักงานตํารวจแห่งชาติ ลงพื้นที่กวาดล้างบุหรี่ไฟฟ้าย่านตลาดคลองถม โดยศูนย์ปฏิบัติการพิเศษ สคบ. นําโดย พ.ต.อ.ประทีป เจริญกัลป์ เลขานุการกรม และเจ้าหน้าที่ตํารวจนําโดย พล.ต.ต.ญาณพงศ์ โสมาภา ผู้บังคับการกองสารนิเทศ ลงพื้นที่ตรวจสอบและจับกุมผู้ขายบุหรี่ไฟฟ้าในพื้นที่ตลาดคลองถมถนนวรจักร แขวงป้อมปราบ เขตป้อมปราบศัตรูพ่าย กรุงเทพมหานคร
สําหรับการลงพื้นที่ครั้งนี้ สคบ. มีเป้าหมายในการจับกุม 27 ร้านค้า ในพื้นที่บริเวณตลาดคลองถม ถ.วรจักร ซึ่งสามารถจับกุมได้ทั้งหมด รวมจํานวนของกลางทั้งสิ้นประมาณ 20,000 รายการ มูลค่าประมาณ 800,000 บาท ทั้งนี้ ในกรณีที่พบผู้กระทําความผิดจะต้องถูกดําเนินคดีข้อหาฝ่าฝืนคําสั่งคณะกรรมการคุ้มครองผู้บริโภค ที่ 9/2558 ลงวันที่ 28 มกราคม 2558 เรื่อง ห้ามขายหรือห้ามให้บริการสินค้า “บารากู่ บารากู่ไฟฟ้าหรือ บุหรี่ไฟฟ้า หรือตัวยาบารากู่ น้ํายาสาหรับเติมบารากู่ไฟฟ้าหรือบุหรี่ไฟฟ้า” อันเป็นความผิดฐาน ฝ่าฝืนคําสั่งคณะกรรมการคุ้มครองผู้บริโภค ต้องระวางโทษจาคุกไม่เกิน 3 ปี หรือปรับไม่เกิน 600,000 บาท หรือทั้งจํา ทั้งปรับ ตามพระราชบัญญัติคุ้มครองผู้บริโภค พ.ศ. 2522 ซึ่งก่อนหน้านี้ได้มีการจับกุมผู้ลักลอบขายบุหรี่ไฟฟ้า และอุปกรณ์สําหรับบุหรี่ไฟฟ้ามาแล้ว จํานวน 7 ครั้ง ในพื้นที่เดียวกันนี้
รัฐมนตรีประจําสํานักนายกรัฐมนตรี กล่าวว่า ได้มอบหมายให้ สคบ. บูรณาการความร่วมมือกับตํารวจในพื้นที่ ลงพื้นที่กวาดล้างการลักลอบจําหน่ายบุหรี่ไฟฟ้าอย่างต่อเนื่องมาโดยตลอด จนกระทั่งองค์การอนามัยโลก (WHO) ได้มอบรางวัลวันงดสูบบุหรี่โลก (World No Tobacco Day Awards 2020) ให้แก่คณะกรรมการคุ้มครองผู้บริโภค จากภารกิจการปราบปรามบุหรี่ไฟฟ้าที่ได้ทํามาอย่างต่อเนื่อง เมื่อวันที่ 26 พฤษภาคม ที่ผ่านมา ดังนั้น จึงขอความร่วมมือประชาชนทุกคนปฏิบัติตนด้วยความไม่ประมาท และต้องหลีกเลี่ยงการสูบบุหรี่ไฟฟ้า เนื่องจากการใช้บุหรี่ไฟฟ้าทําให้ปอดสัมผัสกับสารเคมีต่าง ๆ ปอดจึงอ่อนแอ ส่งผลให้ติดเชื้อไวรัสโคโรนา 2019 หรือโควิด-19 ได้ง่ายขึ้นอีกด้วย
รัฐบาลไทย-ข่าวทำเนียบรัฐบาล-รมต.นร. นายเทวัญฯ ร่วมพิธีเปิดงานเทศกาลหล่อเทียนพรรษา วัดพระเชตุพนวิมลมังคลาราม ย้ำประชาชนร่วมงานยังคงปฏิบัติตามวิถี New Normal แม้รัฐบาลจะมีมาตรการผ่อนคลายมากขึ้น
วันอังคารที่ 30 มิถุนายน 2563
รมต.นร. นายเทวัญฯ ร่วมพิธีเปิดงานเทศกาลหล่อเทียนพรรษา วัดพระเชตุพนวิมลมังคลาราม ย้ําประชาชนร่วมงานยังคงปฏิบัติตามวิถี New Normal แม้รัฐบาลจะมีมาตรการผ่อนคลายมากขึ้น
รมต.นร. นายเทวัญฯ ร่วมพิธีเปิดงานเทศกาลหล่อเทียนพรรษา วัดพระเชตุพนวิมลมังคลาราม ย้ําประชาชนร่วมงานยังคงปฏิบัติตามวิถี New Normal แม้รัฐบาลจะมีมาตรการผ่อนคลายมากขึ้น
วันนี้ (30 มิถุนายน 2563) เวลา 15.30 น. ณ พระวิหารพระพุทธไสยาส วัดพระเชตุพนวิมลมังคลาราม นายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นประธานฝ่ายฆราวาส ในพิธีเปิดงานเทศกาลหล่อเทียนพรรษา ประจําปี พ.ศ.2563 ซึ่งกําหนดจัดขึ้นระหว่างวันที่ 30 มิถุนายน – 5 กรกฎาคม 2563 โดยมี นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี นายธีรภัทร ประยูรสิทธิ ปลัดสํานักนายกรัฐมนตรี นายณรงค์ ทรงอารมณ์ ผู้อํานวยการสํานักงานพระพุทธศาสนาแห่งชาติ และพุทธศาสนิกชนเข้าร่วม
งานเทศกาลหล่อเทียนพรรษา ประจําปี พ.ศ.2563 เป็นงานเทศกาลประจําปีของวัดพระเชตุพนวิมลมังคลาราม จัดโดยคณะสงฆ์วัดพระเชตุพนฯ พร้อมด้วยมูลนิธิ “ทุนพระพุทธยอดฟ้า” ในพระบรมราชูปถัมภ์ สมาคมศิษย์วัดพระเชตุพนในความอุปถัมภ์ของวัดพระเชตุพน หน่วยบัญชาการรักษาดินแดน วิทยาลัยเทคโนโลยีตั้งตรงจิตพณิชยการ โรงเรียนแพทย์แผนโบราณ ชุมชนปากคลองตลาด ชุมชนท่าเตียน สมาคมทวีสหมิตรท่าเตียน สถานีตํารวจนครบาลพระราชวัง สํานักงานเขตพระนคร ตลอดจนอุบาสก อุบาสิกาวัดพระเชตุพน โดยมีวัตถุประสงค์เพื่อให้พุทธศาสนิกชนทุกคนได้มีส่วนร่วมในการอนุรักษ์และส่งเสริมประเพณี วัฒนธรรมที่งดงามของไทย
รัฐนตรีประจําสํานักนายกรัฐมนตรี เปิดเผยว่า ภายหลังจากที่รัฐบาลได้ผ่อนคลายความเข้มงวดในการป้องกันเชื้อไวรัสโควิด-19 มากขึ้น วัด ซึ่งเป็นสถานที่ยึดเหนี่ยวจิตใจของชาวพุทธทั่วประเทศ จึงสามารถเปิดให้ประชาชนเข้าปฏิบัติศาสนกิจ และร่วมพิธีทางศาสนาได้ตามปรกติ แต่อย่างไรก็ตาม ในการจัดพิธีกรรมทางศาสนาต่าง ๆ ขอความร่วมมือให้ประชาชนยึดแนวทางการปฏิบัติตนในการป้องกัน ควบคุม และยับยั้งการแพร่ระบาดตามมาตรการของรัฐบาล และปฏิบัติตนตามวิถี New Normal ซึ่งในส่วนของงานประเพณีวัดพระเชตุพนเอง ได้มีมาตรการในการป้องกันอย่างเข้มงวดเช่นเดียวกัน และในวันที่ 1 กรกฎาคม 2563 นี้ วัดพระเชตุพนจะเปิดให้ประชาชนทั้งไทยและต่างชาติเข้าชมได้ตามปรกติ